২০০৬ সালের অক্টোবর মাসের ২৫ তারিখ ছিল কোরবানির ঈদ। আর সরকারের মেয়াদ শেষে ক্ষমতা হস্তান্তর করার কথা ছিল ২৮ অক্টোবর। শেখ হাসিনার নেতৃত্বাধীন আওয়ামী লীগ আগে থেকেই প্রস্তুতি নিচ্ছিল ঐদিন দেশ অচল করে দেয়ার। তাই সংগঠন কর্তৃক ঘোষণা করা হলো ঈদ শেষ করে ২৭ তারিখ রাতের মধ্যে ঢাকায় উপস্থিত হওয়ার। অনেক আশঙ্কার মধ্যেও সিদ্ধান্ত নিই গ্রামের বাড়ি হাতিয়া দ্বীপে গিয়ে বাবা-মায়ের সাথে ঈদ করার। সে অনুযায়ী ২৩ অক্টোবর বাড়িতে পৌঁছাই। মোটামুটি ভালভাবেই আত্মীয়-স্বজনের সাথে ঈদ উদযাপন করি। কিন্তু ২৬ তারিখ থেকেই আওয়ামী লীগ দেশব্যাপী বিক্ষোভ সমাবেশ ও মিছিলের মাধ্যমে এক উত্তেজনাকর পরিস্থিতি তৈরি করে। এরই মধ্যে শেখ হাসিনা ঘোষণা করেন ২৮ অক্টোবর সরকারের শেষ দিন, সবাইকে লগি-বৈঠা নিয়ে রাস্তায় নামার জন্য। দেশব্যাপী চলতে থাকে নব্য হিন্দা ও আবু জাহেলদের প্রস্তুতি। সারাদেশের মানুষের মধ্যে ছড়িয়ে পড়ে এক অজানা আতঙ্ক। তাই কোনোভাবেই বাড়ি থেকে আমাকে বের হতে দিতে রাজি নয় বাবা, মা, ভাই, বোন কেউই। ফোন করি আমাদের ঢাকা বিশ্ববিদ্যালয়ের তৎকালীন সভাপতি আক্তার হোসাইন ভাইকে। ফোন ধরে তিনি সাফ জানিয়ে দেন সদস্য থাকতে হলে যেকোনো মূল্যে ২৭ অক্টোবর রাত ১০টার মধ্যে ঢাকায় পৌঁছতে হবে এবং ২৮ তারিখ সকালে বায়তুল মোকারম মসজিদের উত্তর গেটের সমাবেশে শৃঙ্খলার দায়িত্ব পালন করতে হবে। তখন বাড়িতে সবাইকে জানিয়ে দিই পরিস্থিতি যাই হোক আমাকে ঢাকার উদ্দেশে রওনা দিতেই হবে।